**Lastevanemate üldkoosoleku koosoleku protokoll nr.1-9.2/10**

Aeg: 26.04.2016 kell 17.00 – 19.00  
Koht: Lindi koolimaja  
Koosoleku juhataja: Ulla Orgusaar  
Koosoleku protokollija: Kaire Kiivit  
Koosolekul osales kokku 18 lapsevanemat ja õpetajat. Osalejate nimekiri lisas 1.

**Päevakord:**  
1. Lastevanemate kool   
2. 2015/16 õa kokkuvõte  
3. Rahulolu-uuringu tulemused  
4. 2016/17 õa plaanid  
5. Hoolekogutöö kokkuvõte  
6. Jooksvad küsimused

Kuulati/otsustati  
**1. Lastevanemate kooli** lektor Agnes Pulk on rahvusvahelise laste väärkohtlemise ennetuskoolituse CAP koolitaja ning hooldusperedele mõeldud PRIDE koolituse õpetaja, kes on lastekaitsega seotud valdkonnas tegutsenud juba aastast 2002.

Koolituse teemad: distsipliini ja karistuse erinevus; laksu andmisega seotud müüdid; füüsilise karistamisega seotud tagajärjed lapsele ja teie suhtele lapsega; väikelapse kapriis ja kuidas sellele targalt reageerida; miks on tähtis mõista lapse käitumist ja seda, mis teda motiveerib; efektiivse distsipliini eesmärgid ja milliseid meetodeid selleks kasutada.

**2.** Direktor esitas kuulajatele **lõppeva 2015/16 õa kokkuvõtte** (lisa 2). Sellel õppeaastal olid olulisemad suunad iga õpilase tugevuste esiletoomine ja omavahelised suhted ja läbivaks teemaks „Kes teeb head teistele, teeb head iseendale“.

**3. 2015/16 õa rahulolu-uuring** viidi läbi lasteaia- ja kooli lastevanematega ning kooli õpilastega. 2013/14 ja 2014/15 õppeaastaga võrreldes võib öelda, et igas valdkonnas on toimunud paranemine. Rahulolu-uuringu kokkuvõtet on võimalik lugeda kooli kodulehel.

**4**. Prognoos **järgmiseks õppeaastaks** koolis on:  
1. klass 10 õpilast – õp Sülvi Kaljurand

2. klass 11 õpilast – õp Kaire Kiivit

3. klass 12 õpilast – õp Epp Reinfeldt

4. klass 3 õpilast – õp Kadri Tamberg

Lasteaed: Päikeserühm 15 last, Vikerkaarerühm 18 last

Kokku: lasteaed 33 + kool 36= 69 last

Jätkatakse samade huviringidega, mis on juba käivitunud: kunstiring, spordiring, lauluring, aeroobika, judo, jalgpall. Lisandub LA jalgpall. Projektid millega jätkatakse: Kiusamisest vaba lasteaed, KiVa – kiusamisvaba kool, Väike Draamafestival, Flygrossing.

Jätkame 2015/16 õa alustatud muudatuste rakendamisega õppetöö korraldamisel.

1. Õppekava ja ainekavadesse viiakse sisse parandused selliselt, et õpetamine saaks toimuda õppijakeskselt.
2. Ajaliselt rangelt määratlemata tunnid loovad eeldused valdkondadeüleste probleemide lahendamist võimaldavate projektide läbiviimist ning projektõppe rakendamist.
3. Nädalase tunnikoormuse jagab klassiõpetaja vastavalt püstitatud eesmärke järgides.
4. Õppetöö on lõimitud ja seostatud igapäevase eluga.
5. Õppimine toimub sageli väljaspool klassi ja kooli.
6. Õpetaja ülesanne on last juhendada lapse õppimise juures arvestades õpilase ja grupi individuaalsust ja õpistiili.
7. Tunnustatakse õpilase individuaalset arengut ja arendatakse tugevusi.
8. jne

**5. Hoolekogu tööst** rääkis hoolekogu esimees Annely Kingo. Mis on hoolekogu? Hoolekogu on alaliselt tegutsev organ, mille ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus. Mis on hoolekogu ülesanne? Hoolekogu osaleb õppetöö ja kasvatuse suunamisel, planeerimisel ja jälgimisel ning õppeks ja kasvatuseks parimate tingimuste loomisel.

Olulisemad teemad 2015/16.õa olid:

* Esimehe ja aseesimehe valimised
* Tutvumine Lindi LAAK-i 2016.aasta eelarveprojektiga
* LAAK-i arengukava aastateks 2016-2021(tutvumine ning omapoolsete ettepanekute tegemine)
* Tutvumine LAAK-i tegevuskavaga aastateks 2016-2021
* Tutvumine LAAK-i põhimäärusega.
* Ettepanekud vallale koolimaja esise tee lastele turvalisemaks muutmiseks.
* Uuest kooliaastast koolimütside kasutuselevõtt
* Jooksvad küsimused, mis puudutavad igapäevast õppetööd, huviala tegevusi, pikapäevarühma jne

Üritused mida hoolekogu läbi viis ja milles kaasa lõi:

* Osalemine 2 silla jooksul/retkel
* 1. advendi tähistamine
* Heategevuskontsert “Südamest sinule“ (kohviku pidamine/saali sättimine)
* Osalemine Audru jüriöö jooksul

**6. Jooksvaid küsimusi** ei olnud. Kõik küsimused leidsid kohesed vastused koosoleku päevakorrapunktide ajal.

Koosoleku juhataja Koosoleku protokollija

Ulla Orgusaar Kaire Kiivit